b'\n_START_ARTICLE_\nKarnitin\n_START_SECTION_\nBiosinteza\n_START_PARAGRAPH_\nKarnitin v telesu nastaja iz lizina in metionina, in sicer zlasti v jetrih in ledvicah. Za sintezo je bistvena prisotnost vitamina C. Potrebe po karnitinu lahko v dolo\xc4\x8denih razmerah presegajo biosintezno zmogljivost organizma, na primer v \xc4\x8dasu rasti in razvoja  ali med nose\xc4\x8dnostjo.\n_START_SECTION_\nViri karnitina\n_START_PARAGRAPH_\nNajve\xc4\x8d karnitina dobimo z rde\xc4\x8dim mesom in mle\xc4\x8dnimi izdelki. Drugi naravni viri so \xc5\xa1e ore\xc5\xa1\xc4\x8dki, semena (na primer bu\xc4\x8dna, sezamova, son\xc4\x8dni\xc4\x8dna), so\xc4\x8divje (fi\xc5\xbeol, grah, le\xc4\x8da), zelenjava (arti\xc4\x8doka, belu\xc5\xa1, pesa, brokoli ...), sadje (breskev, banana), \xc5\xbeitarice (koruza, ri\xc5\xbe, r\xc5\xbe ...).'